

**མགོནམོ་དང་ལྷ་མོའི་ལྷ་ཚོགས་ཀྱི་སྐུ་བཞེངས་ནིའི་རིན་བསྡུར།**

****

**དཔལ་ལྡན་འབྲུག་གཞུང་།**

**དབང་རྫོང་གསར་བཞེངས་ལས་འགུལ།**

**ནང་སྲིད་དང་སྲོལ་འཛིན་ལྷན་ཁག**

**༼རྩིས་ལོ་ ༢༠༡༩ - ༢༠༢༠༽**

དབང་རྫོང་གསར་བཞེངས་ལས་འགུལ-༠༦/༢༠༡༩-༢༠/ སྤྱི་ཚེས་ ༡༤/༡༢/༢༠༡༩

**རྩ་དོན་ མགོནམོ་དང་ལྷ་མོའི་ལྷ་ཚོགས་ཀྱི་སྐུ་བཞེངས་ནིའི་རིན་བསྡུར།**

༡.དབང་རྫོང་གསར་བཞེངས་ནང་རྟེན་མཁོ་སྒྲུབ་ཚོགས་པ་གིས་ འོས་འབབ་ལྡན་པའི་མི་ངོམ་ཚུ་ མགོནམོ་དང་ལྷ་མོའི་ལྷ་ཚོགས་ཀྱི་སྐུ་བཞེངས་ནིའི་རིན་བསྡུར་ནང་བཅའ་མར་གཏོགས་ནིའི་མགྲོན་འབོད་ཞུ་ནི་དང་ བཅའ་མར་གཏོགས་ནིའི་དོན་ལུ་ གཤམ་འཁོད་ཀྱི་དགོངས་དོན་ཚུ་དང་འཁྲིལ་ དབང་རྫོང་གསར་བཞེངས་ལས་འགུལ་ཡིག་ཚང་ནང་བཙུགས་གནང་ཞུ།

༢. རིན་བསྡུར་ཡིག་ཆ་ནང་ སྐུ་བཞེངས་ནིའི་ཚོང་ལཱ་ཐབ་ཆོག་པའི་ཆ་གནས་ཡོད་པའི་ལག་ཁྱེར་དང་ ཁྲལ་བཏབ་བཏབ་པའི་ལག་ཁྱེར་གྱི་འདྲ་བཤུས་ཚུ་བཙུགས་དགོ

༣. རིན་བསྡུར་འདི་ སྤྱི་ཚེས་ ༡༤/༠༡/༢༠༢༠ གི་དྲོ་པ་ཆུ་ཚོད་ ༡༠:༣༠ གི་ནང་འཁོད་ དབང་རྫོང་གསར་བཞེངས་ལས་འགུལ་གྱི་ཡིག་ཚང་ནང་ལྷོད་དགོཔ་དང་ རིན་བསྡུར་འདི་ འདི་ཚེ་དྲོ་པ་ཆུ་ཚོད་ ༡༡:༠༠ ལུ་ཁ་ཕྱེ་ནི་ཨིན། གལ་སྲིད་རིན་བསྡུར་འདི་དུས་ཚོད་འདིའི་ཧེ་མ་མ་ལྷོད་ན་ རིན་བསྡུར་རྩིས་མི་ལེན།

༤. རིན་བསྡུར་གྱི་བློ་གཏད་མ་དངུལ་འདི་ དངུལ་ཀྲམ་ ༢༠,༠༠༠.༠༠ ༼སྟོང་ཕྲག་ཉི་ཤུ་པ༽ ལས་འགུལ་མདོ་ཆེན་ དབང་རྫོང་གསར་བཞེངས་ལས་འགུལ་ (Project Director, Wangduephodrang Dzong Reconstruction Project) གྱི་མཚན་ཐོག་གུར་ གྲི་མཱན་གྲཕ་ (Demand Draft) ཀེཆ་ཝ་རེནཏི་ (Cash Warrant) ཡང་ན་ བེནཀེ་གེ་རེན་ཏི་ (Bank’s Guarantee) གང་རུང་གི་ཐོག་ལས་ ཆ་ཇོག་དུས་ཡུན་ ཟླ་ངོ་ ༣ དང་བཅས་བཟོ་བཙུགས་དགོ

༥. རིན་བསྡུར་ཡིག་ཆ་ཚུ་གེ་ར་གུར་ རིན་བཀོད་པའི་སིལཱ་དང་ས་ཡིག་རྐྱབ་ཞིནམ་ལས་ འདྲ་བཤུས་རྐྱབ་སྟེ་ འདྲ་ངོ་མ་གཅིག་དང་འདྲ་བཤུས་གཅིག་བཟོ་ཞིནམ་ལས་ ལི་ཕ་སོ་སོར་ནང་བཙུགས་ཏེ་ ལི་ཕའི་ཕྱི་ལས་འདྲ་ངོ་མ་དང་འདྲ་བཤུས་ཀྱི་རྟགས་གསལ་རི་རི་སྦེ་བཀོད་དགོཔ་མ་ཚད་ རིན་བཀོད་པའི་སིལ་དང་ས་ཡིག་ཚུ་ཡང་རྐྱབ་ཞིནམ་ལས་ལི་ཕ་གཉིས་ཆ་ར་ལེགས་ཤོམ་སྦེ་ཁ་བསྡམ་ཞིནམ་ལས་ཐིའུ་རྐྱབ་དགོཔ་ཨིན། དེ་ལས་ འདྲ་ངོ་མ་དང་འདྲ་བཤུས་ཀྱི་ལི་ཕ་གཉིས་ཆ་ར་ ལི་ཕ་གཅིག་ནང་བཙུགས་ཞིནམ་ལས་ ལི་ཕ་གུར་ རིན་བསྡུར་འདི་གི་མིང་ དང་ གཤམ་འཁོད་ཀྱི་ཁ་བྱང་འདི་བྲི་ཞིནམ་ལས་ ལེགས་ཤོམ་སྦེ་ཐིའུ་རྐྱབ་དགོ

 ༊ ལས་འགུལ་མདོ་ཆེན་མཆོག་ལུ།

 དབང་རྫོང་གསར་བཞེངས་ལས་འགུལ།

༦. རིན་བསྡུར་གྱི་གོང་ཚད་འདི་ཨིན་ཅི་མིན་ཅི་ རིན་གོང་བཀོད་ནིའི་ཤོག་ཁྲམ་ནང་རང་བཀོད་དགོཔ་ད་ གལ་སྲིད་མ་བཀོད་ན་ རིན་བསྡུར་ཆ་མེད་ཨིན།

༧. རིན་བསྡུར་གོང་ཚད་དམའ་ཤོས་འཐོན་མི་འདི་ལུ་ ལཱ་མ་སྤྲོད་པའི་ཧེ་མ་ སྐུའི་དཔེ་གཅིག་བཞེངས་ཏེ་ ལས་འགུལ་གྱི་ཚོགས་པ་ལུ་ཕུལ་དགོཔ་དང་ དཔེ་འདི་ཚོགས་པ་ལུ་རྩིས་མ་འཕྲོད་པ་ཅིན་ ཁོ་གི་རིན་བསྡུར་འདི་ཆ་མེད་ཨིན།

༨. རིན་བསྡུར་ཐོབ་མི་ཚུ་གིས་ བློ་གཏད་མ་དངུལ་ གོང་ཚད་ཡོངས་བསྡོམས་ལས་རྒྱ་ཅ་ ༡༠ བཙུགས་དགོ

༩. རིན་བསྡུར་ཡིག་ཆ་བཟོ་ནིའི་ཐད་ དོགས་པ་རེ་ཡོད་ན་ བདག་སྐྱོང་འགོ་དཔོན་དང་འགྲུལ་འཕྲིན་ཨང་ ༧༧༣༩༧༩༤༤ ཐོག་ལས་འབྲེལ་བ་འཐབ་གནང་།

༡༠. རིན་བསྡུར་ནང་ཚུད་པའི་ལཱ་རིགས་དང་འབྲེལ་བའི་དོགས་པ་རེ་ཡོད་ན་ ནང་རྟེན་མཁོ་སྒྲུབ་ཚོགས་པའི་འཐུས་མི་ བླམ་ཀུན་ལེགས་རྡོ་རྗེ་དང་འགྲུལ་འཕྲིན་ཨང་ ༡༧༦༣༢༣༢༩ ཐོག་ལས་འབྲེལ་བ་འཐབ་གནང་།

༡༡. ལཱ་བཀོད་བཀའ་རྒྱ་ཐོབ་ཚར་བའི་ཤུལ་ ཟླ་ངོ་ ༦ གི་ནང་འཁོད་ལཱ་ཚུ་མཇུག་བསྡུ་སྟེ་ ཚོགས་པ་ལུ་རྩིས་ཕུལ་དགོཔ་དང་ གལ་སྲིད་མ་ཚུད་ན་ ཉིན་རེ་བཞིན་ཆད་རྒྱ་ཅ་ ༠.༡ རེ་བསྐལ་འོང་།

༡༢. སྐུའི་སྤུས་ཚད་དང་མཛེས་མཉམ་ཚུ་ རབ་ཀྱི་རབ་སྦེ་བཞེངས་དགོཔ་ཨིན་དང་ གལ་སྲིད་ལེགས་ཤོམ་སྦེ་མ་བཞེངས་བར་ ཚོགས་པའི་སེམས་ཁར་མ་འབབ་ན་ ཚོགས་པ་གིས་ལེགས་བཅོས་འབད་དགོཔ་སྦེ་སླབ་མི་ཚུ་གེ་ར་ལེགས་བཅོས་འབད་དགོ

༡༣. གཞན་ཡང་ གོང་གི་དགོངས་དོན་ཚུ་ནང་ལྷག་ཆད་རེ་བཞུགས་ཏེ་ སྟབས་མ་བདེཝ་རེ་འཐོན་ཚེ་ མཁོ་སྒྲུབ་ཀྱི་བཅའ་ཡིག་དང་སྒྲིགས་གཞི་ ༢༠༡༩ ཅན་མ་ལྟར་དུ་མཛད་ནི་ཨིན།

༡༤. རིན་གོང་བཀོད་ནིའི་ཤོག་ཁྲམ།

|  |  |  |  |  |  |
| --- | --- | --- | --- | --- | --- |
| **ཨང** | **སྐུའི་དབྱེ་བ།** | **སྦོམ་ཚད** | **གྲངས** | **སྐུ་རེ་གི་གོང་ཚད་དངུལ་ཀྲམ།** | **རིན་བཀོད་པའིདྲན་གསོ།** |
| ༡ | མགོན་པོའི་སྐུ་གསུང་ཐུགས་དཀྱིལ་གྱི་ལྷ་ཚོགས། | ཨིན་ཅི་ ༡༢ | ༢༤ |  |  |
| ༢ | ལྷ་མོའི་ལྷ་ཚོགས། | ཨིན་ཅི་ ༡༢ | ༢༠ |  |  |
| ༣ | སྟོན་པའི་ཉན་ཐོས། | ཕིཏི་ ༤ དང་ཨིན་ཅི་ ༤ | ༢ |  |  |
| ༤ | གུ་རུའི་མཁའ་འགྲོ | ཕིཏི་ ༤  | ༢ |  |  |
| ༥ | ཞབས་དྲུང་གི་ཉེ་གནས། | ཕིཏི་ ༤ | ༢ |  |  |
| ༦ | རྣམ་སྲས་ཚེ་རིངམ། | ཕིཏི་ ༣ | ༢ |  |  |
| ༧ | གནོད་སྦྱིན་རྟ་བདག | ཨིན་ཅི་ ༡༢ | ༨ |  |  |
| ༨ | རྒྱལ་པོའི་སྐུ་ལྔའི་སྐུ། | ཨིན་ཅི་ ༡༢ | ༥ |  |  |
| ༩ | གནོད་སྦྱིན་རྩེ་མ་ར། | ཨིན་ཅི་ ༡༢ | ༡ |  |  |

**རྟགས་དང་ཐིའུ་རྐྱབས།**

རིན་བསྡུར་པའི་མིང ༔

ཁ་བྱང ༔

འགྲུལ་འཕྲིན་ཨང་ ༔